open-index/open-wikipedia-markdown huggingface dataset:
Agalmatofiilia

**Agalmatofiilia** (kreeka keeles αγαλμα *agalma* 'kuju' ja φιλία *filia* 'armastus') on seksuaalne kiindumus kujudesse, mannekeenidesse vm liikumatutesse objektidesse, parafiilia liik.
Agorafiilia

**Agorafiilia** on erilise seksuaalse erutuse saamine suguühtest avalikes kohtades varjatud paigas, näiteks aias või pargis põõsa taga või rohu sees. Agorafiilia ei ole otseselt seotud ekshibitsionismiga, kuid erutust suurendab risk avastatud saada.
Ollivander

**Ollivander** on tegelane J. K. Rowlingu romaanisarjas "Harry Potter". Ollivander on üks põhilisi võlukeppide valmistajaid. Tal on oma võlukeppide pood, mis asub Diagoni põiktänaval.
Olles võlukeppide valmistaja, on ta ka uurinud kaua iidseid saladusi võlukeppide kohta ning teab neist vägagi palju. Viimases osas röövib Voldemort Ollivanderi, sest Voldemorti on jäänud painama saladus, miks tema võlukepp kohtudes Harry võlukepiga, ööl mil ta naasis, käitus nii imelikult. Ollivanderit piinates saab Voldemort teada, et tema võlukepil ja Harry võlukepil on samad südamikud- mõlemi võlukepi südameks on fööniksi sabasulg. Ollivander soovitab tal kasutada kellegi teise võlukepi, et sel juhul ei tohiks kaksisüdamike side teda takistada. Samuti püüab Voldemort temalt teada saada Leedripuust võlukepi kohta. Kuivõrd aga Ollivaner on  sellest vaid kuulnud ja kuulnud ka, et Leedripuust võlukepp olla olnud viimati võlukepi meistri Gregorovitchi käes, siis asub Voldemort otsima Gregorovitchi.
Hiljem kui Harry, ta sõbrad ja ka härra Ollivander on  Malfoyde keldrist pääsenud, uurib Harry temalt Leedripuust võlukepi kohta. Ta saab temalt väga palju olulist infot Leedripuust võlukepi kohta ning Ollivanderi jutt veenab isegi muidu nii skeptilist Hermionet, et Leedripuust võlukepp, tuntud ka kui Surmatokk, on tegelikult üks ja seesama võlukepp ning on reaalselt eksisteerv mitte vaid pelgalt legend.  

## Välimus ja iseloom

Ollivander on vana võlur, tal on hall habe ja pikkuselt on ta ka lühikeseks jäänud. Mehel on väga iseäralik iseloom: ta on väga tark ja nutikas, kuid ta mõtleb mõnikord imelike asjade peale.
Bassein

**Bassein** on suur lahtine veemahuti, tehisveekogu (nt ujumisbassein, katsebassein) või ehitistega piiratud loodusliku veekogu osa (nt sadamabassein).

## Viited

## Välislingid
* Väikelaevaehituse kompetentsikeskuse katsebasseini uuring
Luminofoorlamp

**Luminofoorlamp** on madalrõhu-gaaslahenduslamp, milles elavhõbedaaurus toimuva kaarlahenduse tulemusena tekib peamiselt ultraviolettkiirgus; selle muundab nähtavaks valguseks kolvi sisepinnale kantud luminofoor, s.o aine, mis optilise kiirgusega või elektronidega ergastamisel hakkab helendama, fluorestseerima. Valguse spektri määrab luminofoori koostis; kasutatakse soe-, neutraal- ja päevavalguslampe (värvitemperatuur vastavalt kuni 3300 K, 3300–5300 K ja üle 5300 K).

Luminofoorlampide valgusviljakus on 50–100 lm/W, eluiga paarkümmend tuhat tundi, võimsus enamasti alla 100 W.

Esimesed luminofoorlambid võeti kasutusele 1930. aastail, kompaktluminofoorlambid 1985. aastal.

## Toiteskeem
Luminofoorlampidena on olnud pikka aega kasutusel sirged või U-kujulised luminofoortorud (tuntud ka päevavalguslampidena). Nende toitelülituse põhielemendid on voolu piirav drossel (elektromagnetiline ballast) ja vahetatav süütur (starter). Drossel hoiab ara toitevoolu kontrollimatu suurenemise ja süütur (koos drosseliga) tekitab lambi süütamiseks vajaliku kõrgepingeimpulsi. Sellise toiteskeemi korral väreleb valgus sagedusega 100&nbsp;Hz. Pulsatsioonivaba valguse ja kiire süütamise tagab elektrooniline toitelülitus. Niisugune elektrooniline liitelülitus võib olla lambi sees, nt kompaktluminofoorlambis. Elektroonilistel toiteplokkidel võib olla ka hämardamise funktsioon, s.t võimalus sujuvalt reguleerida lampide heledust.

## Võrdlus hõõglampidega

## Ohud
Kõik luminofoorlambid sisaldavad elavhõbedat (koguses 1–70&nbsp;mg), see toksiline aine kuulub ohtlikkuse poolest 1. ohuklassi (väga ohtlik). Sealjuures on lampides sisalduv aurustunud elavhõbe mitu korda ohtlikum kui metalne elavhõbe. Lambis sisalduv annus võib põhjustada tervisehäireid, kui lamp puruneb või kui pidevalt kokku puutuda elavhõbedaaurudega, sest elavhõbedal on omadus akumuleeruda ja põhjustada sellega jäävaid tervisekahjustusi.

Seepärast on väga tähtis, et selliseid lampe ei visataks prügikasti ega purustataks. Elavhõbeda toime organismile on aeglane, kuid õhku, vette või pinnasesse sattumisel pikaajaline.

## Vaata ka
* Kompaktluminofoorlamp 
* Gaaslahenduslamp
Savi kuivamine

**Savi kuivamine** on protsess, mille käigus aurustub savikeha pinnale kogunev niiskus. Kuivamine kestab, kuni peaaegu kogu savimassis olev vesi on aurustunud.

Kuivamisega vähenevad savi mass (kuni kolmandiku võrra) ja savikeha mõõtmed (kuni kümnendiku võrra).

## Savi kuivamist mõjutavad tegurid

Savi kuivamise kiirust mõjutavad:
*savikeha ümbritseva õhu niiskus – mida väiksem on õhuniiskus, seda kiiremini toimub kuivamine;
*savikeha ümbritseva õhu temperatuur – mida kõrgem on õhutemperatuur, seda kiiremini kuivamine toimub;
*savikeha ümbritseva õhu vahetumise kiirus – mida kiiremini vahetub niiskusega küllastunud õhk uue ja kuivema vastu, seda kiiremini toimub kuivamine;
*savi koostis – mida lahjem on mass, seda kiiremini savi kuivab. Mida peeneteralisem on mass, seda kauem võtab kuivamine aega.

## Ohud savi kuivamisel

Savist valmistatud esemed võivad kuivamisel praguneda, kui neid kuivatatakse liiga kiiresti või ebaühtlaselt. Liiga kiirel kuivamisel kuivab kiiremini savikeha välispind ja nõnda võib juhtuda, et niiskus, mis püüab välja pääseda savikeha seesmistest kihtidest, ei pääse enam kuivanud välispinnast läbi. Tekkivad pinged löövad aga esemesse praod.

Samade tagajärgede vältimiseks on soovitatav hoida ka esemeid kuivamise ajal eemal otsesest päikesevalgusest või ühesuunalisest õhuvoost, kuna need võivad põhjustada ebaühtlast kuivamist ja sellest tingituna ka sisepingeid savikehas.

## Vaata ka

*Keraamika
Gary Reed

**Gary Reed** (sündinud 25. oktoobril 1981) on Kanada kergejõustiklane (jooksja, põhiala 800 m jooks).

## Saavutused

### [[Kergejõustiku maailmameistrivõistlused|Maailmameistrivõistlustel]]

* 2007 Osaka
hõbemedal 800 m jooksus **1.47,10**

## Isiklikud rekordid

## Välislingid
*
Siderotroofne järv

**Siderotroofne** ehk **rauatoiteline järv** on järv, millele on iseloomulik suur rauasisaldus ja tumedaveelisus.

Eesti järvedest on siderotroofsed 0,2%. Siderotroofne on näiteks Räätsma järv.

## Viited
Luminofoor

**Luminofoor** (ladina k sõnast *lumen* ’valgus’ ja kreeka k sõnast *phoros* ’kandev’) on aine, mis ergastatud olekus kiirgab valgust – luminestseerib. Anorgaanilisi luminofoore nimetatakse fosfoorideks. Nende helendumine on määratud lisanditega (aktivaatoriga) või kristallistruktuuri defektidega. Aktivaatoriks on harilikult metalliioonid; näiteks tsinksulfiidi aktiveeritakse vaseioonidega (ZnS:Cu).  

Termin "fosfoor" tuleneb keemilise elemendi fosfori nimetusest, mille nõrk helendus on tegelikult keemilist päritolu (kemoluminestsents) ja seotud fosfori aeglase oksüdeerumisega õhus.

Orgaaniliste luminofooridena on tuntud mitmesugused värvained, näiteks fluorestseiin, mis helendavad ultraviolettkiirguse ja ka nähtava kiirguse toimel (fotoluminestsents). Looduslik luminofoor on näiteks geneetiliselt kodeeritud proteiin GFP (*green fluorescent protein*).

Fosfoore kasutatakse näiteks luminofoorlampides, elektronkiiretorude ja  röntgeniseadmete ekraanides. Orgaaniliste luminofooride baasil valmistatakse eredalt helendavaid materjale ja signaalseadiseid.

## Vaata ka
* Luminofoorlamp

## Viited

## Välislingid
*  Luminofoorid
Gamma

**Gamma** (**Γ**, **γ**) on kreeka tähestiku kolmas täht. Tähte kasutatakse sageli sümbolina matemaatikas ja teaduses, näiteks Lorentzi teguri (γ) tähistamiseks.
Panamá

**Panamá**  on Panama pealinn ja suurim linn.

Linn on riigi majandus-, haldus- ja kultuurikeskus ning asub Vaikse ookeani rannikul Panama kanali kõrval.

## Ajalugu
Linna asutas 15. augustil 1519 Pedro Arias Dávila.

## Haldusjaotus
Linn jaguneb 3 piirkonnaks: *Panamá Centro* (Süda-Panamá) ehk *Metro* ("pealinn"), *Panamá Oeste* (Lääne-Panamá) ja *Panamá Este* (Ida-Panamá), mis omakorda jagunevad 19 linnaosaks.

Vanalinn (Panamá la Vieja) kuulub UNESCO maailmapärandi nimistusse.

Liberaalse maksupoliitika tõttu on Panamást kujunenud Ladina-Ameerika suurim finantskeskus. Seal on üle 100 peamiselt rahvusvaheliste pankade kontori ja esinduse. 

## Viited

## Välislingid
*Linna koduleht
Halogeenlamp

**Halogeenlamp** on hõõglamp, mille täitegaasile on lisatud halogeenide rühma kuuluvat keemilist elementi (enamasti joodi), et oleks võimalik tõsta hõõgniidi temperatuuri. Hõõgniidilt aurustunud volfram ühineb siis kolvis volframjodiidiks, mille aurustumistemperatuur on palju madalam kui volframil. Kui kolvi temperatuur on kõrgem kui jodiidi aurustumistemperatuur, siis ei saa volfram sadestuda kolvi sisepinnale, vaid jääb kolbi auruna. Kõrgel temperatuuril toimuvate keemiliste ühinemis- ja lagunemisprotsesside tulemusena hõõgniidi aurustumine lakkab – nii palju kui hõõgniidist volframi aatomeid eraldub, sama palju sadestub neid tagasi hõõgniidile. Et niisugune protsess stabiilselt toimuks, peab kolvi temperatuur olema vähemalt 300 °C.

Halogeenlampide eelised hõõglampide ees:
*hõõgniidi kõrgema temperatuuri (2800‒3100 K) tõttu kuni 50 % suurem valgusviljakus ja kõrgem värvitemperatuur (valgema tooniga valgus);
*ühesugune valgusvoog kogu tööea kestel (tavalise hõõglambi valgus nõrgeneb vähehaaval, sest hõõgniidist aurustuv volfram sadestub tumeda kihina klaaskolvi sisepinnal);
*eluiga on kaks korda pikem;
*väiksemad mõõtmed.

Halogeenlampe toodetakse pingetele 6 V, 12 V, 24 V, 120 V ja 230 V ja võimsuste vahemikus 5–2000 W. Halogeenlampe on mitmesuguse kuju ja sokliga, sealhulgas ka tavalise keeresokliga E27; neid kasutatakse nii ruumide valgustamiseks kui ka autode esilaternates.

Halogeenlambi pind tuleb hoida puhas. Iga pinnasaaste võib kuuma kvartsklaasist kolbi kahjustada. Näiteks sõrmejäljega jäävad klaasile rasva- ja muud jäägid, nii et need kohad klaasil kuumenevad rohkem ja kvartskolb võib mõraneda. Seetõttu tuleb hoiduda kvartslampi palja käega puudutamast. Saastunud pinnaga lamp tuleb enne kasutamist näiteks alkoholiga puhastada ja seejärel kindlasti kuivatada.

Halogeenlambid kuuluvad energiasäästlikumate lampidega asendamisele nagu tavalised hõõglambid. Pikemaks tähtajaks jäävad kasutusele madalapingelised (12-voldised) halogeenlambid. Samuti ei puuduta hõõglampide keeld eriotstarbelisi lampe (külmikutes, praeahjudes).


File:H4 IMG 1269.JPG| Halogeenlamp sokliga H4
File:H7 IMG 1246.JPG|Halogeenlamp sokliga H7
Pilt:OSRAM 41835FL.JPG| Halogeenlamp sokliga G53, 12 V, 50 W
Pilt:Wolfram-Halogenglühlampe.png|Halogeenlamp sokliga Е27, 230 V
Meloodiline mažoor

**Meloodiline mažoor** ehk **meloodilisduur** on mažoorne altereeritud helirida, mille tunnuseks on võrreldes loomuliku mažooriga madaldatud VI ja VII aste.

Meloodilise mažoori kõrgusastmik on toonide vahekaugustega terve - terve - pool - terve - pool - **terve** - **terve**.

                           1 - 1 - ½ - 1 - ½ - **1 ** - **1**
 meloodiline mažoor c-st c   d   e   f   g   as   b   c

 ja 

Kuna meloodilises mažooris madaldatakse VI ja VII astet, siis ülemine tetrahord langeb kokku loomuliku minoori ülemise tetrahordiga. Heliridu eristab vaid III aste.
: c, d, e, f, g, as, b, c (meloodiline mažoor)
: c, d, es, f, g, as, b, c (loomulik minoor)

## Vaata ka
*Diatooniline helirida
Harmooniline mažoor

**Harmooniline mažoor** ehk **harmooniline duur** on mažoorne altereeritud helirida, mille tunnuseks on võrreldes loomuliku mažooriga **madaldatud VI** aste.

Harmoonilise mažoori kõrgusastmik on toonide vahekaugustega

                            1 - 1 - ½ - 1 - ½ - **1½** - ½ 
 Harmooniline mažoor c-st c   d   e   f   g   as   h   c

 1   2   3   4   5   6   7   8
   T – T – P – T – P – **PT** – P

 ja 

Kuna harmoonilises mažooris madaldatakse VI astet, siis on ülemises tetrahordis suurendatud sekund ja subdominantkolmkõla muutub minoorseks.

Harmooniline mažoor erineb harmoonilisest minoorist ainult III astme poolest.
: c, d, e, f, g, **[[as (muusika)|as]]**, h, c (harmooniline mažoor)
: c, d, es, f, g, as, h, c (harmooniline minoor)

Harmoonilist mažoori tähistatakse tähtedega **h M**.

## Intervallid harmoonilises mažooris
Harmoonilise mažoori madaldatud VI astme tõttu tekivad nende astmetega seoses iseloomulikud intervallid:
*suurendatud sekund VI astmelt
*vähendatud septim VII astmelt
*suurendatud kvint VI astmelt
*vähendatud kvart III astmelt

## Vaata ka
*Diatooniline helirida
Küdi

**Küdi** on mehevend ehk meessoost abikaasa vend.

Küdi on 3. astme hõimlane.

## Vaata ka
*Sugulussuhted

## Välislingid
Keelenõuanne

**Keelenõuanne** on Eesti Keele Instituudi riigieelarvelise keelenõu projekti „Keelehoole” väljund. Küsimustele vastatakse telefoni, kirja ja meili teel. Keelenõuanne on tasuta.

Vastatakse küsimustele, mis puudutavad eesti üldkeele kasutust:
* õigekirja (suur ja väike algustäht, kokku- ja lahkukirjutamine, kirjavahemärgid, nimede õigekiri jne),
* vormiõpetust (sõnade käänamist, pööramist ja võrdlemist),
* sõnamoodustust (tuletust ja liitmist),
* sõnatähendusi,
* lausestust, sõnastust jm.

Püütakse ka vastata terminiküsimustele (uute terminite loomine, terminivariantide valimine, terminirühmade korrastamine, terminitähendused jpm).

## Ajaloost

EKI keelenõuande ametlikuks alguseks loetakse 12. augustit 1966, mil küsimusi ja vastuseid hakati dokumenteerima ning pandi alus kõigile kättesaadavale elektroonilisele keelenõuannete andmebaasile (keelenõuannete arhiivile ja keelenõuvakale).

Alates 25. augustist 2005 avaldati Eesti Keele Instituudi keelenõuande kodulehel ka temaatilisi keelenõunuppe, mis kujutasid endast laiendatud keelenõuandeid nii igihaljaste keeleküsimuste kohta kui ka päevakohastel teemadel.

E-keelenõu oli EKI digitaalsetel keeleressurssidel põhinev ühispäringuportaal, mille tehniline lahendus tehti teoks tänu riikliku programmi "Eesti keeletehnoloogia 2011-2017" raames 2013. aastal rahastatud projektile. E-keelenõu peaeesmärgiks oli pakkuda keelekasutajatele intuitiivselt lihtsal viisil vastuseid keelealastele küsimustele, näiteks sõnade normingukohasus, vasted teistes keeltes, selgitused, etümoloogia, kasutusinfo jms. Lisaks juba varem digiteeritud sõnaraamatutele ning keelenõuannete ja muudele andmebaasidele lisati 2015. aastal e-keelenõu päringuressursside hulka rohkesti lisainfot pakkuv "Võõrsõnade leksikon".

Alates 2004. aastast koostatud Keelenõuvakk, mis põhines keelehuviliste esitatud küsimustel ja neile antud lühivastustel, sisaldas umbkaudu 7500 kirjet ja oli kõigile veebikasutajatele kogu aeg tasuta kättesaadav, kuulutati 2022. aasta aprillis vananenuks ja peideti avalikkuse eest. Selle asemel võeti
22. aprillist 2022 kasutusele nn uus Keelenõuvakk uuel aadressil ja uue sisuga. Uue Keelenõuvaka põhieesmärk on anda vastuseid korduma kippuvatele keelenõuküsimustele. Ajakohaseim keeleinfo on EKI teatmikus, mis sisaldab ka 2019. aastal ilmunud õigekirja­osa.

## Keelekorraldajad

Tasuta keelenõutelefonil (631 3731) vastavad tööpäeviti kl 9–13 keeleküsimustele EKI staažikad keelekorraldajad, lisaks juhtivkeelekorraldaja Peeter Pällile ka näiteks Tiina Leemets, Sirje Mäearu, Maire Raadik, Tiina Paet ja teised.

## Eesti kirjakeele normi alus

Eesti kirjakeele normi alus alates 1. jaanuarist 2019 on "Eesti õigekeelsussõnaraamat ÕS 2018" .

Vikipeedia küsimused ja vastused Keelenõuandele: vaata .

## Viited

## Välislingid
* http://keeleabi.eki.ee/
* Keelenõuvakk
* Eki ühendsõnastik
* Eesti õigekeelsussõnaraamat (ÕS 2018)
* Eesti keele seletav sõnaraamat (EKSS)
* Eesti keele käsiraamat (EKK)
* Võõrsõnade leksikon (VSL)
* Ametniku soovitussõnastik (AMSS)
* Keelenõuande koduleht
* Keelenõu meili teel
* E-keelenõu
* Maire Raadiku ülevaateartikkel EKI keelenõu kohta – Sirp, 2. oktoober 2015
Meltsiveski

**Meltsiveski** oli veski Tartus Ülejõel. 

## Vaata ka
*Meltsiveski kauplus
*Meltsiveski bussipeatus
*Meltsiveski tiik ehk Meltsi tiik
*Meltsiveski tänav (praegu Ujula tänav)
*Väike-Meltsiveski tänav (praegu Sauna tänav)
Krivasoo küla

**Krivasoo** ehk **Kriuša** (vene keeles *Криуши*) oli küla Narva jõe idapoolsel paremal kaldal, mis jääb tänapäeval Venemaa Leningradi oblasti Slantsõ rajooni territooriumile.

Narva tagused alad kuulusid enne Teist maailmasõda halduslikult Virumaa, Narva-taguse Piiri /Kose valla koosseisu. 

1945. aasta jaanuaris liideti Narva-tagune territoorium Vene NFSV Leningradi oblastiga.

## Ajalugu
1902. aasta augustist-septembrist oli Krivasoo külas veemõõdupost, kuna insener E. Köning alustas Venemaa teedeministeeriumi ülesandel uuringuid, et kavandada Pihkva–Tartu–Narva laevateed.

1919. aasta 16. novembrist kuni 30 detsembrini toimus Eesti Vabadussõjas Krivasoo küla ümbruses Krivasoos Krivasoo lahing.

1944. aasta kaitselahingutest oli seal alates veebruarist Krivasoo kott, mis piirnes läänes Tannenbergi liiniga.

1955. aasta sügisel paisutati üles Narva veehoidla ja vee alla jäänud Krivasoo veemõõduposti vaatluspost suleti. Rajatud Narva veehoidla ja veehoidla alla jäid mitu küla, vana kalmistu ja kabel ning osade külade (Bolšaja Žerdjanka, Ust-Žerdjanka, Krivasoo küla, Dolgaja Niva, Nizõ, Ust-Tšernovo (*Усть-Черново*), Uznovo  (*Узново*), Vääska) elanikud asustati ümber.

## Viited

## Välislingid
* Krivasoo-Kose mälestussammas 
* Криуши
Shedrack Kibet Korir

**Shedrack Kibet Korir** (sündinud 12. aprillil 1978 Nandi ringkonnas) on Keenia kergejõustiklane, kelle põhidistantsid on 1500 m ja 3000 m jooks.

2006. aasta võitis ta Keenia meistrivõistlused 1500 m jooksus. 2007. aasta maailmameistrivõistlustel Osakas sai ta 1500 m jooksus pronksmedali ajaga 3.35,04.

## Saavutused

### [[Kergejõustiku maailmameistrivõistlused|Maailmameistrivõistlustel]]

* 2007 Ōsaka
pronksmedal 1500 m jooksus **3.35,04**  

## Isiklikud rekordid

## Välislingid
* 
*Korir Pace Sports Managementi veebilehel
Lõuna-Eesti maastikuvaldkond

**Lõuna-Eesti maastikuvaldkond** on maastikuvaldkond Kõrg-Eesti lõunaosas, millele on iseloomulikud lavamaade, kõrgustike (sh suurvoorte), nõgude ja orundite vaheldumine, laialt esinevad ürgorud. Lõuna-Eesti maastikuvaldkonda kuuluvad Vooremaa, Ugandi ja Irboska lavamaad, Sakala,  Otepää, Haanja ja Karula kõrgustikud, Valga ja Hargla nõod ning Võru ja Väike-Emajõe orundid. 

Haanjamaa maastik.jpg|Haanjamaa maastik.Plaani-Kündja tee
Haanjamaa Vaskna järv.jpg| Vaskna järv
Kaunis telkimiskoht Haanjamaal.jpg|Palujüri järv varavalges
Küntud põld Lõuna-Eestis.jpg|Küntud põld Lõuna-Eestis
Sügisene Karula maastik.jpg|Karula kuplistik
Haanja küla.jpg|Vaade külale Haanja kõrgustikul
Ähijärve küla.jpg|Ähijärve küla Karula rahvuspargis
Kavadi järv sügisel.jpg|Kavadi järv
Väikene Saarjärv, Antsla vallas.jpg|Väikene Saarjärv Antsla vallas
Rõuge Mõisajärv.jpg|Kaussjärv
Pikk järv Valgamaa maastikukaitsealal.jpg|Karula Pikkjärv
Haanjamaa väikejärv.jpg|Tsilgutaja järv hobusega
Sügis veepeegelduses.jpg|Suur Saarjärv oksakesega vees
Varajases valguses Antsla vallas.jpg|Suur Saarjärv paadiga
Tamula õhtuvalguses.jpg|Tamula järv


## Vaata ka
*Lõuna-Eesti
Nathan Deakes

**Nathan Deakes** (sündinud 17. augustil 1977 Geelongis Victoria osariigis) on Austraalia kergejõustiklane (käija). 

2002. aastal võitis Deakes Rahvaste Ühenduse mängudel Manchesteris 50 km käimises kuldmedali. 2004. aasta maailma karikavõistlustel sai ta 20 km käimises kolmanda koha. Samal aastal Ateena olümpiamängudel tuli ta 20 km käimises pronksmedalile. 

2006. aasta Rahvaste Ühenduse mängudel Melbourne'is võitis ta kolm kuldmedalit, olles esimene 10 km, 20 km ja 50 km käimises. Ta on tulnud Austraalia meistriks 20 km käimises aastatel 2002–2006 ning 2006. aastal 30 km ja 50 km käimises. 2. detsembril 2006 käis ta Geelongis 50 km uue maailmarekordi ajaga 3:42.53.

2007. aasta maailmameistrivõistlustel Osakas tuli ta maailmameistriks 50 km käimises.

## Saavutused

### [[Olümpiamängud]]el

* 2004 Ateena
pronksmedal 20 km käimine **1:20.02**   

### [[Kergejõustiku maailmameistrivõistlused|Maailmameistrivõistlustel]]

* 2007 Osaka
**maailmameister** 50 km käimine **3:43.53**   

### [[Käijate maailmakarikavõistlused|Maailma karikavõistlustel]]

* 2004 Naumburg
3. koht 20 km käimine **1:19.11**       

### [[Rahvaste Ühenduse mängud]]el

* 2002 Manchester
**kuldmedal** 50 km käimine **3:52.40**   
* 2006 Melbourne
**kuldmedal** 50 km käimine **3:42.53**
**kuldmedal** 20 km käimine **1:19.55**
**kuldmedal** 10 km käimine **39.36**     

## Välislingid
* Ametlik koduleht
*
Counter-Strike: Source

**"Counter-Strike: Source"** (lühend **CSS** või **CS:S**) on FPS-videomäng, mille on loonud Valve Corporation ja Turtle Rock Studios.

Mäng ilmus 2004. aastal ja on Source'i mängumootorit kasutav uusversioon 2000. aastal ilmunud  "Counter-Strike"-st.

2012. aasta augustis ilmus mängu järg "Counter-Strike: Global Offensive".
Käijate maailmakarikavõistlused

**Käijate maailma karikavõistlused** (*IAAF World Race Walking Cup*) on rahvusvahelise kergejõustikuliidu IAAF korraldatav käimisvõistlus. Esimene käijate karikavõistlus toimus 1961. aastal. Võistlus toimub iga kahe aasta järel paarisaastatel. Naised võtavad maailma karikavõistlustest osa alates 1979. aastast.
 
## Välislingid
*Tulemused läbi aegade
Kingston

**Kingston** on Jamaica pealinn ja suurim linn. Asub Kariibi mere kaldal.

Vanalinn (Port Royal) asub Kingstoni vallas, kuid suur osa asustusest on Saint Andrew' vallas.

## Viited
Spanish Town

**Spanish Town** on linn Jamaicas, St. Catherine'i valla keskus. 

Linn oli 16. sajandist 1872. aastani Jamaica pealinn.
Korporatsioon Baltica

**Korporatsioon Baltica** oli 1850. aastal Tartus asutatud baltisaksa üliõpilaskorporatsioon.

## Ajalugu
Liikmeskonna enamiku moodustasid tituleeritud Kuramaa aadlikud. Baltica saadeti 25. märtsil (6. aprillil) 1856 Chargiertenconventi poolt laiali, sest Baltica liikmed suhtusid teistesse korporatsioonidesse üleolevalt ning rõhutasid oma seisuslikku üleolekut.

## Sümboolika
Korporandid kandsid tekli asemel cerevis-mütsi.
Scania OmniLine

**Scania Omniline** on Rootsi ettevõttes Scania valmistatav buss, mis on ette nähtud kasutamiseks linnalähi- või linnadevahelistel liinidel. 

Istekohti on 57.

## Viited

## Välislingid
* Scania linna- ja linnalähisbussid, OmniCity, OmniLink
* Scania linnadevahelised ja turismibussid, Irizar i4, Irizar Century, Irizar PB, OmniExpress
Sõpruse sild

Sõpruse sild on vähemalt kahe Eesti silla nimi:
***[[Sõpruse sild (Narva)|Sõpruse sild Narvas]]**;
***[[Sõpruse sild (Tartu)|Sõpruse sild Tartus]]**.
ATKO

**ATKO Grupp** on autobussi- ja turismikontsern, mille omanik oli palju aastaid Arvo Sarapuu ja mis asub Tallinnas.

ATKO Gruppi kuuluvad järgmised ettevõtted:
*OÜ ATKO Liinid
*AS ATKO Bussiliinid
*OÜ ATKO Haldus
*OÜ ATKO Tours
*OÜ MTG Autorent
*OÜ ATKO Transport
*OÜ ATKO Capital Grupp
*OÜ ATKO Õlitööstus
*OÜ ATG Kinnisvara.

## Viited

## Välislingid
*ATKO Grupi koduleht
700

**[[Sajandid]]**: 6. sajand - **[[7. sajand]]** - 8. sajand

**[[Kümnendid]]**: 650. aastad 660. aastad 670. aastad 680. aastad 690. aastad - **[[700. aastad]]** - 710. aastad 720. aastad 730. aastad 740. aastad 750. aastad

**Aastad**: 695 696 697 698 699 - **700** - 701 702 703 704 705

## Sündmused

## Sündinud

## Surnud
*
Veeõitseng

**Veeõitseng** (ka: **veeõitsemine**, **vee õitseng**) on mikroorganismide (tavaliselt vetikate) ajutine vohamine veekogus. Vanemas kirjanduses kasutatakse sageli mõistet "**vetikate õitsemine**", mis on aga sisuliselt vale, sest vetikatel pole õisi ja nad ei õitse.

Veeõitsengu peamine põhjus on toitainete, eriti fosfaatide üleküllus. See omakorda võib olla tingitud väetiste kasutamisest põllumajanduses, samuti majapidamistes fosforit sisaldavatest puhastusvahenditest. Kui niisugused ained on loodusesse sattunud, võivad nad vihmaveega veekogusse kokku kanduda. Veeõitsengu soodustajateks on peetud ka süsiniku ja lämmastiku üleküllust.

Veeõitseng võib ilmneda nii magedas, riimvees kui ka soolases vees. Tavaliselt põhjustab veekogu õitsengut üks fütoplanktoni liik. Veeõitsenguga kaasneb sageli vee värvuse muutus. Vesi võib muutuda hägusroheliseks, sinakasroheliseks, pruuniks või punakaks – see sõltub vohavast liigist ja veekogu režiimist. Veeõitseng põhjustab veekogus hapnikuvaeguse, mudastumise ja eutrofeerumise. Kõige tavalisemad veeõitsengu põhjustajad on sinivetikad ehk tsüanobakterid, kes tegelikult on bakterid..

Ehkki puudub veeõitsengu üldtunnustatud määramispiir, siis tavaliselt on loetakse veeõitsenguks seda, kui milliliitris vees on 1000–10 000 vetikarakku.

Veeõitseng toimub sagedamini suvel sooja ja tuulevaikse ilmaga, harvem talvel jääkatte all. 

## Veeõitsengud Eestis

Eestis esineb veeõitsenguid peamiselt eutroofsetes ja düseutroofsetes järvedes. Veeõitsemisi esineb suvekuudel ka Eesti suurjärvedes: Peipsis ja Võrtsjärves, samuti Läänemeres.

Eesti veekogudes on veeõitsengute põhjustajateks sageli sinivetikad, sageli ainult üks liik. Eestis teadaolevast umbes 100 sinivetikaliigist on veeõitsengutega seotud 20 liiki.

## Vaata ka
*Kahjulik veeõitseng (inglise *harmful algal bloom*, HAB)

## Viited
Maanteejooksu maailmameistrivõistlused

**Maanteejooksu maailmameistrivõistlused** olid aastatel 2006–2007 rahvusvahelise kergejõustikuliidu IAAF-i korraldatavad võistlused, kus võisteldi maanteejooksu maailmameistri tiitlile. Võistluste korraldamist alustati 2006. aastal kui need võistlused asendasid varem korraldatud poolmaratoni maailmameistrivõistlusi. Võisteldi meeste ja naiste individuaalses ja võistkondlikus arvestuses. Võistkondlikus arvestuses liideti kolme parema jooksja tulemused, et parim selgitada. Võistlusdistants oli 2006. aastal 20 km ja 2007. aastal poolmaraton. Peale 2007. aastat toimuvad taas poolmaratoni maailmameistrivõistlused.

## Seni toimunud võistlused

## Medalivõitjad

### Mehed

#### Võistkondlik

### Naised

#### Võistkondlik

## Vaata ka
*Poolmaratoni maailmameistrivõistlused
Sultan Ibragimov

**Sultan Ibragimov** (sündinud 8. märtsil 1975 Kaspiiskis) on avaari päritolu Venemaa poksija, endine WBO raskekaalu maailmameister.

Ta alustas elukutselise poksija karjääri 25. mail 2002 ja selles kohtumises nokauteeris ameeriklase Tracey Williamsi 1. raundis. Ka järgmised 4 vastast (kõik ameeriklased) nokauteeris ta esimeses või teises raundis. Ta võitis esimesed 19 kohtumist, neist 18 enne tähtaega. Vastastest 13 olid ameeriklased.

28. juulil 2006 kohtus Ibragimov oma 20. kohtumises Ray Austiniga. Kohtumise võitja pääses IBF MM-tiitlimatšile Volodõmõr Klõtško vastu. Matš oli väga võrdne. Üks kohtunik eelistas lõpus Austinit, teine Ibragimovit ja kolmas arvas, et viik on õige tulemus. Matš tunnistati viigiliseks. MM-tiitlimatšile pääses Austin, kes oli reitingutabelis kõrgemal. Austin kaotas tiitlimatši juba 2. raundis nokaudiga.

2. juunil 2007 pääses Ibragimov WBO tiitlimatšile Shannon Briggsi vastu. 12 raundi peetud kohtumises andsid kaks kohtunikku Ibragimovile suure ja kolmas väikese võidu ning Ibragimov tuli maailmameistriks.

13. oktoobril 2007 kaitses Ibragimov MM-tiitilit endise maailmameistri ameeriklase Evander Holyfieldi. Holyfield pidas lõpuni vastu, ent kõigi kohtunike hinnangul oli Ibragimov väga suures ülekaalus.

23. augustil 2008 kohtus Ibragimov IBO ja IBF maailmameistri Volodõmõr Klõtškoga. Võitja sai endale kõik kolm tiitlit. See kohtumine lõppes Ibragimovi esimese kaotusega. Kohtunikud hääletasid Klõtško üksmeelselt võitjaks.

Pärast seda kaotust ei ole Ibragimov rohkem võistelnud.
Benjamin McKenzie

**Benjamin McKenzie** (**Benjamin McKenzie Schenkkan**; sündinud 12. septembril 1978) on Ameerika filmi- ja seriaalinäitleja. 

Tema tuntuim roll on telesarjas "Gotham", kus ta kehastab detektiiv James Gordonit.
Arnold Karu

**Arnold Karu** nimelisi tuntud isikuid on olnud mitu:

* **[[Arnold Felix Karu]]** (1908–1991), bibliofiil, Oskar Lutsu "Talve" tõenäoline tegelik autor
* **[[Arnold Karu (kunstnik)|Arnold Karu]]** (1917–2001), kunstnik 
* **[[Arnold Karu (linnapea)|Arnold Karu]]** (1922–2003), Tartu Linna TSN Täitevkomitee esimees 1964–1973
Rapallo leping

**Rapallo leping** oli 16. aprillil 1922 Itaalias Genova eeslinnas Rapallos Vene SFNV ja Saksamaa Weimari vabariigi vahel sõlmitud rahvusvaheline leping, millega taastati riikide vahel diplomaatilised suhted, loobuti sõjakahjude nõudmistest ning lepiti kokku kaubandus- ja majandussuhete arendamises enamsoodustuse põhimõttel. Lepingu salaklausel nägi ette Saksamaa sõjatööstuse ja väljaõppe korraldamist Nõukogude Venemaal.

See oli vastastikku kasulik leping, sest lepinguga tunnistas Saksamaa esimese suurriigina Nõukogude Venemaa kommunistlikku riigikorda ning leping võimaldas Saksamaal väljuda Versailles' rahulepingu järgsest rahvusvahelisest isolatsioonist.

## Välislingid
* Der deutsch-russische Vertrag
Diagnoos: mõrv

**"Diagnoos: mõrv"** on Ameerika Ühendriikide telesari. Kriminaalkomöödia peategelased on isa ja poeg, kelle osatäitjad on ka päris elus lähisugulased. Dr. Mark Sloan (Dick Van Dyke) ning tema poeg kriminaalpolitseinik Steve Sloan (Barry Van Dyke, Dick van Dyke'i poeg) uurivad peamiselt kriminaalseid juhtumeid. Sari jooksis kaheksa hooaega telekanalil CBS (29. oktoobrist 1993 kuni 11. maini 2001), kokku 178 jagu.

## Tegelaskujud ja osatäitjad
* Dr. Mark Sloan – Dick Van Dyke (1993–2001)
* Kriminaalpolitseinik Steve Sloan – Barry Van Dyke (1993–2001)
* Dr. Amanda Bentley – Cynthia Gibb (1993). Hiljem sarjas abielludes asus Bentley-Livingstoni kehastama Victoria Rowelli (1993–2001).
* Dr. Jack Stewart – Scott Baio (1993–1995)
* Dr. Jesse Travis – Charlie Schlatter (1995–2001)
* Norman Briggs – Michael Tucci (1993–1997)
* Delores Mitchell – Delores Hall (1993–1995)

## Välislingid
* Lee Goldberg's Diagnosis Murder novels site
Donostia vald

**Donostia vald** ehk **San Sebastiáni vald** (ametlik nimi *Donostia-San Sebastián*) on vald Hispaanias Gipuzkoa provintsis. Valla keskus on Donostia linn.

Valla pindala on 60,89 km2, elanike arv 183&nbsp;308 (182&nbsp;900 (2005); INE (Riikliku Statistikainstituudi) andmed). Rahvastikutihedus on 3010,48 in/km². 

*[[Alcalde]]* on alates 1991. aastast Odón Elorza (Euskadi Sotsialistlik Partei). 

## Välislingid
*Valla koduleht (*hispaania keeles*)
Lamborghini Jalpa

**Lamborghini Jalpa** on Itaalia autotootja Lamborghini sportauto, mida toodeti aastail 1981–1988.

Jalpa põhines mudelil Lamborghini Silhouette ja seda esitletiGenfi autonäitusel 1981. aastal. Bertone disainitud Jalpa oli mõeldud firma mudelivalikus täitma kalli ja võimsa Lamborghini Countachi kõrval odavama V8-mootoriga auto kohta. Auto oli keskmootori ja tagaveoga ning 3,5-liitrise V8-mootori võimsus oli 190 kW (259 hj), mis võimaldas kiirust kuni 234 km/h. Lamborghini Jalpa nimi tuleb kuulsalt võitlushärgade tõult ning on nagu enamus teisi Lamborghini mudelite nimesid seotud härjavõitlusega.

Algselt olid auto plastist elemendid (põrkerauad, õhuvõtuavad, mootorikate) mustad ning autol olid kandilised tagatuled, kuid aastast 1984 olid plastelemendid kere värvi ning tagatuled ümmargused. 

Aastaks 1988. olid auto müügiarvud langenud ja ettevõtte uus omanik Chrysler otsustas lõpetada Jalpa tootmise. Kokku toodeti 419 Jalpat. 

## Välislingid
*Lamborghini Jalpa mitteametlik koduleht
Maurice Smith

**Maurice Smith** (sündinud 28. septembril 1980) on Jamaica kergejõustiklane (kümnevõistleja)

2004. aasta olümpiamängudel Ateenas jäi Smith kümnevõistluses 8023 punktiga 14. kohale.
2005. aasta maailmameistrivõistlustel Helsingis oli ta sunnitud katkestama, kuid 2007. aasta MM-il Osakas võitis ta 8644 punktiga hõbemedali. See oli Jamaica rekord ja tema isiklikust rekordist ligi 300 punkti parem.

Smith tuli 2007. aasta üleameerikaliste mängude meistriks 8278 punktiga, mis on ühtlasi mängude rekord. Ta oli kümnevõistluses ka Kesk-Ameerika ja Kariibi regiooni 2001. aasta meister ning kettaheites Jamaica meister aastatel 2005–2007.
 
## Saavutused

### [[Kergejõustiku maailmameistrivõistlused|Maailmameistrivõistlustel]]

* 2007 Osaka
hõbemedal kümnevõistlus **8644**

## Isiklikud rekordid

## Isiklikku

Maurice Smith on 188 cm pikk ja kaalub 86 kg.

## Välislingid
*
Donostia hipodroom

**Donostia hipodroom** (*Hipódromo Municipal de San Sebastián*) on hipodroom Hispaanias Gipuzkoa provintsis Donostia vallas Zubieta külas. See on üks kolmest omataolisest Hispaanias. 

Hipodroom asub küla idaosas Oria jõe tasasel kaldaalal üle jõe asuva Lasarte-Oria asula vastas, mistõttu rahvas kutsub seda **Lasarte hipodroomiks** (*Hipódromo de Lasarte*). 

Hipodroom rajati 1916. 

Seal peetakse suvehooaja võiduajamisi. Samuti toimub seal rahvusvaheline krossivõistlus Cross Internacional de Lasarte. 

Vanasti etendas hipodroom Donostia seltskonnaelus tähtsat osa.
Donostia linnastu

**Donostia linnastu** ehk **San Sebastiáni linnastu** on linnastu Hispaanias Gipuzkoa provintsis Donostia linna ümbruses. 

Selle pindala on 393,4 km² ja elanike arv 400 960.
Gray kood

**Gray kood** on Frank Gray järgi nime saanud **peegeldunud kahendkood**. See on binaarne mittepositsiooniline kood, kus kaks kõrvutiasetsevat väärtust erinevad ühe koha võrra; see on kahendarvu süsteem, kus kaks järjestikust arvu erinevad teineteisest vaid ühe biti võrra.

Peegeldunud kahendkood loodi algselt elektromehaanilisete lülitite lubamatute seisundite mõju vältimiseks. Tänapäeval on Gray kood laialdaselt kasutusel veaparanduse hõlbustamaks digitaalses sides, näiteks digitaalses televisiooniülekandes. Digitaaltehnikas kasutatakse seda veel pöörlemiskiiruse andurites. 

## Nimetus
Bell Labsi teadur Frank Gray kasutas selle kohta kõigepealt terminit "peegeldatud kahendkood" oma patenditaotluses 1947. aastal. 

Hiljem nimetasid teised selle koodi kasutajad koodi ümber Frank Gray enda järgi. 1953. aasta patendis oli peegeldunud kahendkoodi tähenduses kasutatud ka nimetusi "minimaalne vea kood" ja "tsükliline permutatsiooni kood". 1954. aasta patendis oli seda nimetatud "Belli telefoni Gray koodiks".
Tallinna Täiskasvanute Gümnaasium

**Tallinna Täiskasvanute Gümnaasium** on Eesti suurim täiskasvanute gümnaasium, mis tegutseb Tallinnas aadressil Katleri tänav 2a. 

Alates 1. juulist 2021 on kooli direktori kohusetäitja Robert Ossipov.
## Ajalugu
Aastatel 1940–1946 tegutses Tallinna kesklinnas **Tallinna 9. Keskkool**, mis oli loodud Anna Tõrvand-Tellmanni Inglise Kolledži ja Riikliku Inglise Kolledži likvideerimise tulemusel. 1940. aastal oli Tallinna 9. Keskkooli direktori kohuste täitjaks Oskar Peters. 

Pärast Tallinna 9. Keskkooli likvideerimist 1946. aastal loodi selle asemele kaks uut kooli: **Tallinna 1. Töölisnoorte Kool** (kannab alates 1996. aastast nime Tallinna Vanalinna Täiskasvanute Gümnaasium) ja *Tallinna 9. Täiskasvanute Keskkool* (kannab alates 2001. aastast nime **Tallinna Täiskasvanute Gümnaasium**).

1952. aasta 26. augustist, mil Eesti NSV Haridusministri käskkirja alusel reorganiseeriti Tallinna 9. Täiskasvanute Keskkool **Tallinna 6. Töölisnoorte Õhtukeskkooliks**. Esialgu tegutses kool Kevade tänaval, seejärel Tallinna 21. Keskkooli ruumides Raua tänaval. Direktoriteks olid Peeter Raudsepp ja hiljem Endel Poom. 1961. aastal liideti kool Tallinna 42. Keskkooliga ja nimetati selle õhtuseks osakonnaks, kuid juba 1964. aastal taastati kool iseseisva õppeasutusena. Seejärel liideti kooliga ka Tallinna 8. Töölisnoorte Keskkooli eesti õppekeelega osakond. 1970. aastal sai kool nimeks **Tallinna 6. Õhtukeskkool** ning koliti Vene tänavalt uude hoonesse Gildi (endise Kolhoosi) tänaval. Aastate jooksul organiseeriti kooli juurde kaugõppeklassid, mis paiknesid erinevates ettevõtetes ja asutustes, nagu Tallinna Kaubamaja, vabrik Marat ja Pae tänava vabakäigu vangide klass. Samuti õpetati koolis kutsekoolide õpilasi, kellele pakuti üldhariduse aineid. Kool kasvas ja arenes pidevalt, ning 1982. aastal liideti sellega ka Tallinna 10. Õhtukeskkool, millel puudus oma hoone ja mis tegutses päevakooli ruumides. Ühinemise tulemusel liikus enamik õpilasi ja õpetajaid 6. Õhtukeskkooli juurde. Aastate jooksul juhtisid kooli mitmed juhid, sealhulgas taas Endel Poom, kelle järel asus direktoriks Ninel Vest, õppealajuhatajatena töötasid Reet Laigna ja Ago Herbst. 1990. aastate teises pooles sai kooli direktoriks Heiki Kiidli ning õppealajuhatajateks Andres Falk ja Alda Raidmaa. 1998. aastal muudeti kooli nimi Tallinna Kesklinna Täiskasvanute Gümnaasiumiks. Hiljem, 2001. aastal, liideti kooliga ka Tallinna Kesklinna Koolidevaheline Õppekeskus ning jätkati tööd Tallinna Täiskasvanute Gümnaasiumi nime all Tartu maantee 23 hoones. 2005. aasta suvel kolis kool Lasnamäele Martsa tänavale, kus jätkati tegevust endise Katleri Põhikooli ruumides. Seal asub kool ka tänapäeval.

Varem on kool asunud majades Gildi tänav 4 ja Tartu maantee 23. Kuna mõlemad hooned olid väikesed, toimusid kooli aktused Projekteerijate majas (Rävala puiestee 8).

## Viited

## Välislingid
*Tallinna Täiskasvanute Gümnaasiumi veebisait
Kingston (täpsustus)

Sõnal "kingston" on mitu tähendust. Seda nime kannab ka mitu asulat.
* **[[Kingston]]** on Jamaica pealinn.
* **[[Kingston (Kanada)|Kingston]]** on linn Kanadas.
* **[[Kingston (New York)|Kingston]]** on linn USA-s New Yorgi osariigis.
* **[[Kingston (Tennessee)|Kingston]]** on linn USA-s Tennessees.
* **[[Kingstoni linnaosa]]** on Londoni linnaosa.
* **[[Kingston (Norfolki saar)|Kingston]]** Norfolki saare ala halduskeskus.
* **[[kingston (laevaehitus)|Kingston]]** on laevaehituses eriehitusega klapp aluse veealuses osas.

## Vaata ka
***[[Kingston Communications]]** on Suurbritannia telekommunikatsiooniettevõte.
***[[Kingston Technology Company]]** on USA elektroonikaettevõte.
Autonoomne piirkond

**Autonoomne piirkond** on mitme riigi haldusüksuse tüüp:

* Autonoomne piirkond (Hiina) (自治区 zìzhìqū), 1. järgu haldusüksus Hiinas
* Autonoomne piirkond (Hispaania) (*comunidad autónoma*), 1. järgu haldusüksus Hispaanias
* Autonoomne piirkond (Portugal)  (*região autónoma*), 1. järgu haldusüksus Portugalis
Püsikude

**Püsikoed** on taime algkoest diferentseerunud koed. 

Tavaliselt jagatakse püsikude järgmiselt: katte-, juht-, tugi- ehk mehaanilised koed, eristuskoed, säilituskoed ja toite- ehk assimilatsioonikoed; mõnikord nimetatakse viimast kahte ka põhikoeks ehk parenhüümiks.

## Vaata ka
*Algkude
Kusti

**Kusti** on eesti ja soome mehenimi, mugandus Augustist.

Eestikeelse kalendri järgi on sellenimelistel meestel nimepäev 28. augustil.

2020. aasta 1. jaanuari seisuga oli Eestis eesnimi Kusti 76 mehel. Kusti oli populaarsuselt 733. mehenimi. Kusti oli keskmiselt 21 aasta vanune (mediaanvanus oli 12).

## Nime kandjaid
*Kusti Kokk, õpetaja
*Kusti Nõlvak, eesti rannavõrkpallur
*Kusti Salm, eesti riigiametnik 
*Kusti Sääsk, eesti sõjaväelane
*Juho Kusti Paasikivi, Soome president

## Viited
Harmooniline minoor

**Harmooniline minoor** ehk **harmoonilismoll** on minoorne altereeritud helirida, mille tunnuseks on võrreldes loomuliku minooriga kõrgendatud VII (7.) aste (juhtheli). Kõrgendatud VII astme tõttu on dominantkolmkõla mažoorne.

Harmoonilise minoori kõrgusastmik on toonide vahekaugustega terve - pool - terve - terve - pool - **poolteist** - pool.

                                     1 - ½ - 1 - 1 - ½ - **1½** - ½
 harmooniline minoor c-st (c-moll) c   d   es  f   g   as   **h**    c
 harmooniline minoor a-st (a-moll) a   h   c   d   e   f    **gis**  a

Helirea moodustab viiest kõrvutiasetsevast astmest koosnev pentahord (a, h, c, d, e) ja sellega ühise heliga (e) seotud neljast astmest koosnev tetrahord (e, f, gis, a).

Harmooniline minoor erineb harmoonilisest mažoorist ainult III astme poolest.
: c, d, **es**, f, g, as, h, c (harmooniline minoor)
: c, d, **e**, f, g, as, h, c (harmooniline mažoor) 

## Intervallid harmoonilises minooris
Harmoonilise minoori kõrgendatud VII astme tõttu tekivad iseloomulikud intervallid:
*suurendatud sekund VI astmelt
*vähendatud septim VII astmelt
*suurendatud kvint III astmelt
*vähendatud kvart VII astmelt

## Vaata ka
*Diatooniline helirida
Wādī Ḩalfā

**Wādī Ḩalfā** on linn Sudaanis, Sudaani Põhjaprovintsi keskus. Asub Niilusel oleva Nasseri järve ääres. 

Ajalooline linn jäi pärast Aswāni paisu valmimist 1976. aastal vee alla ning elanikud olid sunnitud vee eest taganedes linna uude kohta asutama.

Wādī Ḩalfās on kalatöötlemistehas. Linnal on raudteeühendus Hartumiga.
Ajalooline ala

**Ajaloolisteks aladeks** nimetatakse baskide asuala ajaloolisi osi. Baski autonoomses piirkonnas on ajaloolistel aladel õiguslik staatus.

## Baski autonoomse piirkonna ajaloolised alad
Hispaania Baski autonoomne piirkond koosneb kolmest ajaloolisest alast (baski keeles *lurralde historiko*, hispaania keeles *territorio histórico*), mille piirid langevad kokku provintside praeguste piiridega. Need on Araba, Gipuzkoa ja Biskaia provints.

See on sätestatud Baskimaa autonoomia statuudiga: "Baskimaa autonoomse piirkonna territoorium jääb koosnema ajaloolistest aladest, mis langevad kokku Araba, Gipuzkoa ja Biskaia provintsidega nende praegustes piirides..." (artikkel 2.2).

Ajaloolisi alasid valitsevad *fuero*-nõukogud (*Foru Aldundia*, *[[Diputación Foral]]*), mille pädevusse kuuluvad peale provintsinõukogude tavaliste pädevuste ka *[[fuero]]*-võimule (*[[régimen foral]]*) omased pädevused (näiteks maksukogumise alal), ja üldkogud (*[[Junta General]]*), mis kinnitavad heaks *fuero*-nõukogude normid. Iga *Junta General* koosneb 51 liikmest, kes valitakse igal ajaloolisel alal üldise hääletusega.

Ajalooliste alade staatust reguleerivad Hispaania põhiseaduse esimene parandus ja seadus 27/1983 25. novembrist suhetest autonoomse piirkonna üldasutuste ja selle ajalooliste alade *fuero*-organite suhetest (ajalooliste alade seadus). Põhiseaduse esimene lisasäte (*disposición adicional*) ütleb: "Põhiseadus kaitseb *fuero*-alade (*territorios forales*) ajaloolisi õigusi. Nimetatud võimu üldine teostamine viiakse ellu (*se llevará a cabo*) vajadust mööda (*en su caso*) Põhiseaduse ja Autonoomiastatuutide raames."

## Baskimaa (''Euskal Herria'') ajaloolised alad

Baskimaa (*Euskal Herria*) seitse ajaloolist ala on Alam-Navarra, Araba, Biskaia, Gipuzkoa, Lapurdi (Labourd), Zuberoa (Soule) ja Ülem-Navarra (Navarra).

Ajaloolised alad tekkisid keskajal koos *[[fuero]]*-süsteemiga. Ainult praegune Alam- ja Ülem-Navarra moodustasid ühtse territooriumi kuni 1530. aastani, mil Alam-Navarra läks Navarra kuninga (alates 1589. aastast Prantsusmaa kuninga) võimu alla, Ülem-Navarra aga jäi Kastiilia asekuningriigiks.

Praegu on Hispaania koosseisus olevad ajaloolised alad ühtlasi provintsid. Araba, Gipuzkoa ja Biskaia on Baski autonoomse piirkonna provintsid, Navarra on ühe provintsiga autonoomne piirkond.

Prantsusmaa koosseisus olevate baski alade (Põhja-Baskimaa, *Iparralde*) ajaloolised alad koos *[[fuero]]* ja institutsioonidega kaotati Prantsuse revolutsiooni käigus 1789. ja 1790. aastal. Riik jaotati 1790 departemangudeks ning need alad läksid koos Oksitaania Béarniga Basses-Pyrénées' departemangu koosseisu. Aastast 1971 on selle departemangu nimi Pyrénées-Atlantiques.

## Välislingid

* Ajalooliste alade seadus (*hispaania keeles*)
Ratsionaalse valiku teooria

**Ratsionaalse valiku teooria** on sotsiaalteaduslik normatiivne teooria, mis väidab, et igaüks, kes on teadlik probleemist ja/või peab tegema mingi konkreetse valiku ning on teadlik tekkepõhjustest ning lahendamise viisidest, peaks olema võimeline ka tegema õigeid otsuseid probleemi lahendamiseks ja teeb parima valiku.

Ratsionaalse valiku teooria on mikroökonoomika domineeriv teoreetiline paradigma. See on keskne ka politoloogias ja kasutatakse ka teistes valdkondades nagu näiteks sotsioloogia.

Mudelid, mis toetuvad sellele teooriale kasutavad tihtipeale metodoloogilist individualismi, oletades, et ühiskondlikud situatsioonid või kollektiivne käitumine on indiviidide tegevuse tulemus.

## Tuntumad teoreetikud
* Robert Axelrod
* Gary S. Becker
* James M. Buchanan
* James S. Coleman
* Anthony Downs
* Jon Elster
* Hartmut Esser
* George C. Homans
* Siegwart Lindenberg
* Mancur Olson
* Karl-Dieter Opp
* Adam Przeworski
* Raymond Boudon
* Jane-Erik Lane
* Joseph Schumpeter

## Vaata ka

*Neoklassikaline koolkond
Marcello Gandini

**Marcello Gandini** (26. august 1938 – 13. märts 2024) oli Itaalia autodisainer. Kuulsaimad tema loodud disainiga autod on Lamborghini Miura, Countach ja Lamborghini Diablo ning tavalisematest autodest 1. põlvkonna BMW 5. seeria ja Citroën BX.

Gandini töötas Bertone disainistuudios disaineri ja hiljem peadisainerina. 

1980. aastast on ta vabakutseline, tegeledes disainiga autonduses, tööstuses ja sisearhitektuuri valdkonnas.

## Gandini disainitud autosid

*Alfa Romeo 90
*Alfa Romeo Montreal
*Alfa Romeo Carabo
*Autobianchi A112
*Autobianchi A112 Runabout
*BMW 5. seeria (E12)
*Bugatti EB110
*Citroën BX
*Cizeta Moroder V16T
*De Tomaso Pantera 200
*Ferrari Dino 308GT4
*Fiat 132
*Fiat X1/9
*Lamborghini Countach
*Lamborghini Diablo
*Lamborghini Espada
*Lamborghini Jarama
*Lamborghini Miura
*Lamborghini Urraco
*Lancia Stratos
*Maserati Khamsin
*Maserati Quattroporte II ja Quattroporte IV 
*Maserati Shamal
*Renault Magnum
*Renault 5 Phase 2
*De Tomaso Biguà/Qvale Mangusta
Peter Fendi

**Peter Fendi** (4. september 1796 – 28. august 1842) oli Austria kunstnik. Ta tegeles kõige enam maalikunsti ja litograafiaga.
Ferdinando I

**Ferdinando** või **Ferdinando I** nimelisi monarhe on olnud mitu:
***[[Ferdinando (Parma)|Ferdinando]]**, Parma hertsog 1765–1802 
***[[Ferdinando I (Napoli)|Ferdinando I]]**, Sitsiilia ja Napoli kuningas 1458–1494, ka **dom Ferrante**
***[[Ferdinando I (Mõlema Sitsiilia)|Ferdinando I]]**, mõlema Sitsiilia kuningas 1816–1825, Sitsiilia kuningana **Ferdinando III** (aastatel 1759–1816), Napoli kuningana **Ferdinando IV** (aastatel 1759–1799, 1799–1806 ja 1815–1816)
***[[Ferdinando I (Toscana)|Ferdinando I de Medici]]**, Toscana suurhertsog 1587–1609

## Vaata ka
*Ferdinand I
*Fernando I

*Ferdinando II
*Ferdinando III
*Ferdinando IV
Maserati Merak

**Maserati Merak** on Itaalia autotootja Maserati poolt aastail 1974–1982 toodetud sportauto.

Oma olemuselt oli Merak Maserati Bora nii-öelda väiksem vend. Keskmootoriga Merak põhines Bora kerel, kuid väiksema mootori tõttu mahutati autosse ka väikesed tagaistmed. Kuna Maserati kuulus parajasti Citroënile, kasutati auto juures ka mõningaid antud autotootja tehnilisi lahendusi. Osa auto sisustuselemente ning ka õhkvedrustus pärinesid Citroën SM-ilt. 

1976. esitleti mõnevõrra võimsama mootoriga Maserati Merak SS-i. Auto jõuallikaks oli kolmeliitrine V6-mootor, võimsusega 220 hj (164 kw). Samuti oli autot muudetud kergemaks, mistõttu Merak SS-i tippkiiruseks oli 245 km/h. Antud versiooni valmistati vaid 652 autot.

1977 toodi turule Maserati Merak 2000. Autol oli kaheliitrine V6-mootor võimsusega 170 hj (127 kw). Merak 2000 oli mõeldud Itaalia turule, kuna samal aastal võeti vastu seadus mis maksustas suurema kui kaheliitrise mootoriga autosid.

Meraki tootmine lõpetati aastal 1982.

### "Top Gear"
BBC autosaates "Top Gear" ostis Jeremy Clarkson saatejuhtidevahelisel võistlusel 7000 naelsterlingi eest kasutatud Meraki. Võistluse eesmärgiks oli vähem kui 10 000 naela eest osta keskmootoriga itaalia sportauto. Clarkson oli oma autoga esimene kasutaja, kuna auto mootor lakkas töötamast. Jeremy Clarkson pidas oma autot Maserati Merak SS-iks, kuid hiljem selgus, et eelmine omanik oli lisanud SS-märgi autole ise, ning tegemist oli tavalise Merakiga. 
Jeremy Merakil olnud 190 hobujõust oli dünamomeetril testides jäänud alles vaid 80.
Ferdinando II

**Ferdinando II** nime all on tuntud mitu monarhi:
***[[Ferdinando II (Napoli)|Ferdinando II]]** ehk **Ferrante II** oli Napoli kuningas 1495–1496 
***[[Ferdinando II (Mõlema Sitsiilia)| Ferdinando II]]** oli Mõlema Sitsiilia kuningas 1830–1859 
***[[Ferdinando II (Toscana)|Ferdinando II]]** oli Toscana suurhertsog 1621–1670 
***Ferdinando II**, Sitsiilia kuningas, oli Aragóni ja Kastiilia, hiljem ka Napoli kuningas **[[Fernando Katoliiklane]]**

## Vaata ka
*Ferdinand II
*Fernando II

*Ferdinando I
*Ferdinando III
*Ferdinando IV
Ferdinando IV

**Ferdinando IV** nime all võib olla tuntud mitu monarhi:
***[[Ferdinando IV (Toscana)|Ferdinando IV]]** oli Toscana suurhertsog 1859–1860
***Ferdinando IV**, Napoli kuningas oli **Ferdinando III** nime all Sitsiilia kuningas ning Mõlema Sitsiilia kuningana **[[Ferdinando I (Mõlema Sitsiilia)|Ferdinando I]]**

**Ferdinando IV** nime kandis ka Mõlema Sitsiilia kuningliku perekonna pea **[[Ferdinando, Castro hertsog]]**.

## Vaata ka
*Ferdinand IV
*Ferdinando I
*Ferdinando II
*Ferdinando III
Avoni jõgi (Bristol)

**Avon** on jõgi Suurbritannias. Algab Cotswoldi kõrgustikult. Ülemjooksul voolab kirdesse ja itta. Tasandikule laskunud, voolab valdavalt lõunasse ja edelasse. Alamjooksul murrab läbi Cotswoldi kõrgustiku, voolates loodesse ja läbides kuristikke. Suubub vasakult Severnisse.

## Vaata ka
*Cliftoni rippsild